L 28/8 Az Európai Unió Hivatalos Lapja 2007.2.3. A BIZOTTSÁG 103/2007/EK RENDELETE (2007. február 2.) az 1592/2002/EK európai parlamenti és tanácsi rendelet 53. cikke (4) bekezdésében említett átmeneti időszak meghosszabbításáról (EGT vonatkozású szöveg) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a polgári repülés területén a közös szabályokról és az Európai Repülésbiztonsági Ügynökség létrehozásáról szóló, 2002. július 15-i 1592/2002/EK európai parlamenti és tanácsi rendeletre (!) és különösen annak 53. cikke (4) bekezdésére, mivel: Az 1592/2002/EK rendelet 53. cikkének (3) bekezdése megállapítja, hogy az - Európai — Repülésbiztonsági Ügynökség (EASA) a bizonyítványok kiállításáért és megújításáért, illetve a kapcsolódó folyamatos felügyeleti tevékenységekért díjakat hajt be. Ugyanezen rendelet 48. cikke (1) bekezdésének b) pontja szerint a díjakat az ügynökség által kiállított vagy módosított bizonyítványok kérelmezői és tulajdonosai fizetik. Az 53. cikk (4) bekezdése alapján a bizonyítványokkal kapcsolatos feladatok elvégzése során keletkezett ügynök- ségi kiadásoknak és a behajtott díjakból származó teljes bevételnek egyensúlyban kell lennie. E bekezdés rendel- kezései ugyanakkor lehetővé teszik azt is, hogy az ügynökség a számára juttatott éves közösségi pénzügyi hozzájárulást a 2006. december 31-én lejáró átmeneti időszak végéig a bizonyítványokkal kapcsolatos költsé- geket fedezésére fordítsa. Az átmeneti időszakot a Bizottság szükség esetén egy évvel meghosszabbíthatja. A díjak összegét és a befizetés módját meghatározó 488/2005/EK bizottsági rendelet (?) 2005. június 1-jén lépett hatályba. Az ügynökség azóta vet ki díjat a bizo- nyítványokkal kapcsolatos feladatok elvégzéséért. A díjakból származó bevétel azonban nem elegendő a bizo- nyítványok kiadásával kapcsolatos ügynökségi költségek fedezésére. Következésképpen az ügynökségnek a közös- () HL L 240., 2002.9.7., 1. o. A legutóbb az 1701/2003/EK bizottsági rendelettel (HL L 243., 2003.9.27., 5. o.) módosított rendelet. Ő AL L 81., 2005.3.30., 7. o. A legutóbb a 779/2006/EK rendelettel (HL L 137., 2006.5.25., 3. o.) módosított rendelet. ségi hozzájárulás egy részét továbbra is e költségek fede- zésére kell fordítania, összhangban az 53. cikk (4) bekez- désének vonatkozó rendelkezéseivel. Bár a díjak a bizonyítványok kiállítását egyre nagyobb mértékben fedezik — a 2005. évi közel 60 96-ról 2007- re várhatóan 7096-ra emelkedik a díjak által fedezett költség aránya —, a tapasztalat mégis azt mutatja, hogy egy hatékony, díjakon alapuló rendszer felállítása sok időt vesz igénybe. Ebben a szakaszban nem lenne bölcs azt garantálni, hogy a költségek és a bevételek 2007-re egyensúlyba kerülnek. A bizonyítványok kiállításával kapcsolatos tevékenység esetleges veszteségességének elkerülésére — ami az ügynökséget meggátolná feladatai ellátásában — élni kell az 1592/2002/EK rendelet 53. cikkének (4) bekezdésének vonatkozó rendelkezéseiben foglalt lehetőséggel, és meg kell hosszabbítani azon átmeneti időszakot, amely során az ügynökség a közösségi hozzájárulás egy részét szükség esetén a bizonyítványok kiállításával kapcsolatos költ- ségek fedezésére fordíthatja. Az e rendeletben előírt intézkedések összhangban vannak az 1592/2002/EK rendelet 54. cikke által létrehozott bizottság véleményével, ELFOGADTA EZT A RENDELETET: 1. cikk Az 1592/2002/EK rendelet 53. cikke (4) bekezdésében említett átmeneti időszakot 2007. december 31-ig meghosszabbítják. 2. cikk Ez a rendelet az Európai Unió Hivatalos Lapjában való kihirdetését követő napon lép hatályba.